User talk:Abid Dasti

محترمہ ثمینہ پرویز خالد ایک ایسی شخصیت ہیں جنہیں ملک کے سب سے بڑے نشریاتی نیٹ ورک ریڈیو پاکستان کی پہلی خاتون سربراہ بننے کا اعزاز حاصل ہے۔<'''sub> == Samina Parvez Khalid Director General Radio Pakistan ''' تعارف محترمہ ثمینہ پرویز خالد اس سے قبل کئی اداروں اور اہم شعبوں میں نمایاں خدمات انجام دے چکی ہیں،شاندار تعلیمی کیئرکے بعد انہوں نے1980 ء میں جب اپنی پروفیشنل لائف میں قدم رکھا تو ابتداء انسٹیٹوٹ آف سٹریٹجک سٹڈیز اسلام میں اسسٹنٹ ایڈیٹراور ریسرچ آفیسر کی حیثیت سے کی، بعد ازاں مقابلے کے امتحان میں کامیابی حاصل کرنے کے بعد آپ نے سول سرونٹ کی حیثیت سے وزارت اطلاعات کے شعبے میں اپنی ذمہ داریوں کا قلمدان سنبھالا، ترقی کی منازل طے کرتی ہوئی آپ  نے جون 1982 ء سے اگست 1989 ء کے 7 برس 3 ماہ کے عرصے کے دوران انفارمیشن آفیسر اور ڈپٹی ڈائریکٹر کے عہدوں پر بخوبی اپنے فرائض انجام دیئے۔ آپ کی آرٹس اور فنون لطیفہ کے شعبے میں بھی خدمات میں قابل تعریف ہیں ، اگست 1989 ء سے اگست  1990 ء  (ایک برس ایک ماہ) تک پاکستان نیشنل سنٹر گوجرانوالہ کے ڈائریکٹر کی حیثیت سے کام کیا ۔ بعد ازاں آ پ نے  صلاحیتوں کا لوہا ڈائریکٹریٹ آف فلمز اینڈ پبلی کیشنز میں اگست 1990 ء سے نومبر 1995 ء تک (پانچ برس چار ماہ) تک چیف ایڈیٹر کے اہم عہدے پر منوایا، جسے جتنا بیان کیا جائے اتنا کم ہے۔ بعدازاں حکومت پاکستان نے آپ کو پاکستان ہائی کمیشن لندن میں پریس اتاشی کے عہدے پر متمکن کیا جہاں آ پ نے نومبر 1995 ء سے فروری 2000 ء  (چاربرس چار ماہ) تک پاکستان اور برطانیہ کے درمیان دوطرف تعلقات، سمندر پار پاکستانیوں، تجارت کے فروغ کے ساتھ ساتھ کئی اہم پہلوو کو اجاگر کیا۔وطن واپسی پر آ پ نے جون 2001 ء سے فروری2003 ء (ایک برس نو ماہ) تک پاکستان ریلوے میں بھی پبلک ریلیشنز کے اہم عہدے کی ذمہ داری کو بخوبی نبھایا، زندگی کے مختلف تجربات کا یہ نصف پہر تھا ، بعد ازاں انہیں جون 2003 ء سے مئی2004 (ایک برس) تک ملک کے سب سے بڑے ذرعی ترقیاتی بنک  کے سینئر ڈائریکٹر کے عہدے پر کام کرنے کا اعزاز حاصل ہوا، وہاں سے آ پ کو پاکستان انٹرنیشنل ائر لائنز  میں جنرل منیجر  پبلک ایڈمنسٹریٹر کے عہدے پر تعینات کیا گیا جہاں انہوں نے مئی 2004 ء سے فروری 2006 ء  (ایک برس دس ماہ) تک ادارے کی ترقی کیلئے کوشاں رہیں۔ مارچ 2006  ء سے مئی 2010  ء  (چار برس تین ماہ)  تک پاکستان ہائی کمیشن سنگاپور میں پریس کونسلر کے عہدے کو بخوبی نبھایا۔ آ پ وزارت اطلاعات کے الیکٹرانک میڈیاریلیشنز ونگ کے ڈائریکٹر جنرل  پربھی ایک برس مارچ 2010 ء سے فروری 2011  ء تک کام کیا۔ محترمہ ثمینہ پرویز خالد کو یہ اعزاز حاصل ہے کہ وہ  ایکسٹرنل پبلسٹی ونگ کے ڈائریکٹر جنرل  کے عہدے پر فروری  2011ء سے 2013 ء تک 3 برس تک خدمات انجام دیتی رہیں۔

ڈائریکٹر جنرل ریڈیو پاکستان کی حیثیت سے خدمات

آ پ نے 3 مئی 2013 ء کو ریڈیو پاکستان کے ڈائریکٹر جنرل کی حیثیت سے عہدہ سنبھالا اورگذشتہ دس ماہ کے قلیل عرصے میں اس ادارے کا ملکی اور بین الاقوامی سطح پر نام روشن کیا ۔ پاکستان براڈکاسٹنگ کارپوریشن  میں ڈائریکٹر جنرل کا عہدہ سنبھالنے کے بعد آ پ کی توجہ کا مرکز ریڈیو پاکستان کو دور جدید کے تقاضوں سے ہم آہنگ کرنا رہا ہے۔ اس کیلئے تمام شعبوں پر یکساں ایک جامع لائحہ عمل کے ساتھ روڈ میپ تشکیل دیا، کئی ملکی اور غیر ملکی اداروں سے معاہدے کئے گئے، ریڈیو پاکستان کے ملازمین کی صلاحیتوں کو اجاگر کرنے کے لئے کئی تربیتی پروگراموں کا اہتمام کیا ۔

جدید آلات اور طاقتور ٹرانسمیٹرز کی تنصیب کے منصوبوں پر تیزی سے عملدرآمد کرایا جارہا ہے۔ان کا عزم ہے کہ د نیامیں ریڈیواسٹیشن پرجومشینری استعمال ہورہی ہے وہ ریڈیوپاکستان کوبھی مہیا کی جائیں تاکہ وقت کی رفتار میں ہم کسی سے پیچھے نہ رہ سکیں۔ ان کی کوششوں سے حال ہی میں ڈیرہ اسماعیل خان اور پشاور میں سو میگا واٹ اور چار سو میگا واٹ کے دونئے میڈیم ویو ٹرانسمیٹر نصب کئے گئے ہیں۔ ان ٹراسمیٹر کی تنصیب سے ریڈیو پاکستان کی نشریات کا دائرہ خیبر پختونخوا، فاٹا، پنجاب اور بلوچستان کے دور دراز حصوں تک پہنچ چکا ہے۔ کوئٹہ میں بھی ایک کلو واٹ کا ایف ایم ٹرانسمیٹر نصب کروایا گیا جس سے کمیونٹی بیسڈ براڈکاسٹ  مقامی نشریات کا معیار بہت بہتر ہوگیا ہے۔ فقیر آباد میں بھی پانچ سو میگاواٹ کے میڈیم ویو ٹرانسمیٹر کے منصوبے پر تیزی سے کام جاری ہے جس سے ریڈیو پاکستان کی نشریات افغانستان، خیبر پختونخوا، گلگت بلتستان تک سنی جاسکیں گی۔اسی طرح ایک اور اہم قدم لانڈھی کراچی میں پینسٹھ برس پرانے میڈیم ویو ٹرانسمیٹر کے دس کلوواٹ کے طاقتور ٹرانسمیٹر کے ساتھ تبدیلی ہے۔ جلد ہی حیات آباد خیبر پختونخوا میں بھی سو کلوواٹ ک میڈیم ویو ٹرانسمیٹر نصب کیا جائے گا۔

ڈائریکٹر جنرل ریڈیو پاکستان ثمینہ پرویز خالد نے اپنی ذمہ داری سنبھالتے ہی ان خیالات کا اظہار کیا تھا کہ ماضی میں ریڈیوپاکستان نے بہت سے نایاب موتی چن کرنکالے ہیں جنھیں عالمی شہرت حاصل ہوئی۔پاکستان میں امانت علی خان، نصرت فتح علی خان،مہدی حسن، نور جہاں، مہناز، عالمگیر، رونالیلی، مالا، سمیت دیگر فنکاروں کواسی ریڈیو نے شناخت دی ہے۔اس سلسلے میں محترمہ ثمینہ پرویز خالد نے ریڈیو ڈرامہ کو دوبارہ زندہ کرنے کا عزم کیا اور حال ہی میںانیس دسمبر کو لاہور میں موہنی حمید سٹوڈیو کا افتتاح کیا ۔انہوں نے ہر سال موہنی حمید ایوارڈ دینے کا بھی اعلان کیا جو ڈرامہ میں کام کرنے والی خواتین کو بہتر ین آواز پر دیا جائے گا۔

ریڈیو پاکستان، امریکن سفارت خانے اور انٹر نیو ز نیٹ ورک کے درمیان یادداشت کے منصوبے پر دستخط کے بعد آ پ کے زیرسرپرستی ریڈیو پاکستان کے لاکھوں گھنٹوں پر محیط آواز خزانہ کو بھی محفوظ کرنے کے منصوبے پر تیزی سے کام جاری ہے۔ اس سلسلے میں بیس ملازمین کو امریکن سفارت خانہ  کے تعاون سے انٹرنیوز کے ذریعے سمعی ٹیپ کو محفوظ بنانے اور کمپیوٹرائزکرنے کے مختلف پہلوئوں کے بارے میں تربیت دی گئی ۔سی پی یو اسلام آ باد میں ڈیجٹل آرکائیو کے شعبے کو جدید ترین آلات سے مزین کردیا گیا ہے، اس منصوبے کے لئے امریکہ نے پانچ لاکھ ڈالر کی خطیر رقم عطیہ کی ہے جس سے ریڈیو پاکستان سے نشر ہونے والے تمام پروگرامز ، اہم تقاریر، گیتوں، نغموںسمیت سب آوازوں کو ڈیجٹل ٹیپس پر محفوظ کیا جارہا ہے۔

ریڈیو پاکستان کے ملازمین کی صلاحیتوںکو اجاگر کرنے کے لئے ڈائریکٹر جنرل ریڈیو پاکستان نے پی بی سی اکیڈمی کو مزید فعال کیا ہے اور دس ماہ کے مختصر ترین عرصے میں پندرہ سے زائد مختلف شعبوں کے ملازمین کو تربیت دی چکی ہے ان میں نیوز ریڈرز، پروگرامز، آئی ٹی سٹاف، ایڈیٹرز، منیجمنٹ کے افراد کی تربیتی ورکشاپوں کی افادیت سامنے آرہی ہے اور یہ شعبے پہلے سے زیادہ فعال ہوئے ہیں۔

اقوام متحدہ کے اداروں یونیسکو اور یواین آئی سی نے بھی ریڈیو پاکستان کے ساتھ اشتراک عمل کے معاہدے کئے ہیں جن کے پروگرامز کی ترویج کے لئے پی بی سی اپنا پلیٹ فارم مہیا کررہا ہے۔ اسی طرح

ڈائریکٹر جنرل ثمینہ پرویز نے ریڈیو پاکستان کو کفایت شعاری کی طرف گامزن کرتے ہوئے اس کے بے جا اخراجات میں بھی نمایاں کمی کے لئے اقدامات کئے ہیںاس سلسلے میں دو کروڑ روپے کی نمایاں کمی کی گئی ہے۔

ایف ایم 101 کا مارکیٹنگ معاہدہ بھی ریڈیو پاکستان کی اہم کامیابی ہے ، پرائیویٹ پبلک پارٹنرشپ کے تحت ریونیو میں 50 فیصد اضافہ ہو گا۔ اس وقت اس کی آمدن  6 کروڑ روپے ہے جس میں 9 کروڑ روپے تک اضافہ ہوگااور یہ رقم ریڈیو کے اکاونٹ میں جمع کروائی جائے گی۔